BESPLATAN POKAZNI ČAS STEM AKADEMIJE U TUZLI
Neka i Vaše dijete iskusi novu i zabavnu dimenziju učenja
STEM akademija Tuzla poziva sve zainteresovane na besplatan pokazni čas, na kojem djeca i mladi  imaju priliku da zakorače u uzbudljiv svijet nauke, tehnologije, inženjerstva i matematike, a njihovi roditelji da se upoznaju sa obrazovnim programom, trenerima, edukacijskom opremom i metodologijom rada na STEM akademiji. 
Šta vas očekuje?
· Zabavne i edukativne radionice
· Upoznavanje s programiranjem, robotikom, elektronikom i eksperimentima
· Kreativni zadaci prilagođeni uzrastu djece
· Prilika da upoznate naš edukacijski tim i saznate više o programu.
📍Mjesto: STEM akademija Tuzla, Fočanska 1
📅 Datum: 11.09.2025.
🕒 Vrijeme: 18:00-19:00
👧Uzrast: 5-18 godina
Program STEM akademije polaznike obrazuje kroz projektni, problemski i produkcijski obrazovni pristup, učenjem metodom „pokušaja i pogrešaka”, po princip „uradi sam” ili kroz timski rad, kombinovanjem znanja koja su djeca u određenoj dobi savladala, čime im se razvijaju kreativnost, kompetencije za istraživanje, detaljnu analizu, logičko promišljanje i argumentovanu raspravu, te komunikacijske, kolaboracijske i prezentacijske vještine.  
Voditeljica STEM akademije, prof.dr. Samra Mujačić, o ovom inovativnom obrazovnom programu koji se izvodi širom Bosne i Hercegovine, a nastao je prije 8 godina u Tuzli, kaže: „Prije nego što prekorimo djecu da previše sjede i gube dane za računarom, trebamo biti svjesni da razgovaramo s budućim digitalnim genijalcima, za koje je najvažnije ne zaustaviti njihovu kreativnost i produktivnost. Tu njihovu sklonost svedigitalnom svijetu trebamo usmjeravati na način da postanu kreatori, a ne samo konzumenti digitalnih tehnologija i onda će njihove aktivnosti imati presudan uticaj na našu budućnost.“
STEM pristup u obrazovanju nije rezervisan samo za talentovanu djecu ili natprosječno inteligentnu djecu. Svakom djetetu treba omogućiti upoznavanje sa STEM područjima kroz dobro osmišljen i kvalitetan obrazovni program. STEM je, zapravo, dio naše svakodnevice, a djecu samo treba potaknuti da to osvijeste.
Pokazni čas je potpuno besplatan, ali je broj mjesta ograničen, stoga rezervišite svoje mjesto na vrijeme putem PRIJAVNOG OBRASCA. Dođite da zajedno učimo, stvaramo i zabavljamo se!
Osnovne informacije o STEM programu dostupne su na web stranici STEM akademije www.stem-akademija.ba, a možete ih potražiti i na Facebook i Instagram društvenim mrežama. Više informacija možete dobiti putem e-maila stem@empirica.ba, te pozivom na broj 063 043 088. 
Dvanaesta generacija polaznika STEM akademije u Tuzli počinje sa nastavom 20.09.2025. godine.	

